Žemaičių seniūnas

Įgaliojimai 

Žemaičių seniūnas buvo Žemaičių seniūnijos kaip LDK administracinio vieneto faktinis valdytojas. Žemaičių seniūnija, kuri apėmė Žemaitiją nuo Vokiečių ordino valdomos Klaipėdos apylinkių vakaruose iki Nevėžio rytuose, buvo įsteigta 1409 m. vasarą (žemaičių antikryžiuotiško sukilimo metu) arba (pasak dalies istorikų) 1411 m. (netrukus po to, kai Lietuva ir Lenkija Žalgirio mūšyje nugalėjo kryžiuočius bei 1411 m. vasarį sudaryta Torūnės taika grąžino Žemaitiją Lietuvai, tiesa, tik iki Vytauto ir Jogailos mirties).

Iš pradžių Žemaičių seniūną skirdavo didysis kunigaikštis, o nuo 1443 m. jį rinkdavo Žemaičių kunigaikštystės bajorai ir tvirtindavo didysis kunigaikštis. Žemaičių seniūnas turėjo vaivados teises ir LDK pareigūnų hierarchijoje kurį laiką užėmė trečią vietą po Vilniaus ir Trakų vaivadų; po 1564–1566 m. reformų Žemaičių seniūnas tarp aukštųjų LDK pareigūnų užėmė jau tik 5 vietą (po Vilniaus vaivados, Vilniaus kašteliono, Trakų vaivados ir Trakų kašteliono), o po Liublino unijos nusistovėjusioje Abiejų Tautų Respublikos dignitorių hierarchijoje Žemaičių seniūnas kaip senatorius (ATR Senato narys) užėmė 12 vietą.

1527 m. Žygimantas Senasis Žemaičių seniūno tiesioginėje valdžioje paliko tik 9 seniūnijos valsčius (juose gyveno apie 1/10 Žemaičių kunigaikštystės gyventojų; nuo XVI a. 4-ojo dešimtmečio Žemaičių seniūniją sudarė 29 valsčiai, arba (mažieji) pavietai).

 Rezidavimo vieta 

XV–XVI a. Žemaičių seniūnų rezidavimo vieta (ir Žemaičių seniūnijos administracinis centras) buvo Kražiai, nuo 1535 m. iki XVI a. pab. − Kėdainiai, nuo XVII a. pr. − Raseiniai.

 Žinomi Žemaičių seniūnai ir jų valdymo laikotarpiai: 
NuoIkiAsmuoPaveikslasSvarbi veiklaTolesnė karjera1409/14111412Rumbaudas Valimantaitis70px14121432Mykolas Kęsgaila Valimantaitis70px14321434/1435Jurgis Galminas70px1434/14351440(?)Kontautas14401441Mykolas Kęsgaila Valimantaitis (antrą kartą)70px1441Daumantas (Kantauto giminaitis; Žemaičių seniūnu išrinktas žemaičių bajorų, 1440–1441 m. žiemą sukilusių prieš LDK centrinę valdžią)14411444Kontautas (antrą kartą)14431449Mykolas Kęsgaila Valimantaitis (trečią kartą)70px14511485Jonas Kęsgaila70px1485/14861526Stanislovas Jonavičius Kęsgaila70px15271532Stanislovas Stanislovaitis Kęsgaila70px15321535Petras Kiška70px15351542Jonas Mikalojaitis Radvila70px15421543Motiejus Vaitiekaitis Kločka70px15431544Jurgis Bilevičius70px15441545Stanislovas Kęsgaila91x91px 15451561Jeronimas Chodkevičius70px15611563vieta buvo laisva15631579Jonas Chodkevičius70px15791589Jonas Kiška70px15901595Jurgis Chodkevičius70px15951599Stanislovas Radvila II70px15991616Jonas Karolis Chodkevičius70px16161619vieta buvo laisva16191636Jeronimas Valavičius70px16361643vieta buvo laisva16431646Jonas Alfonsas Liackis70px16461653Jonušas Radvila70px16531668Jurgis Hlebavičius70px16681669Aleksandras Hilaris Palubinskis70px16701679Viktorinas Konstantinas Mlečka70px16791681vieta buvo laisva16811682Kazimieras Jonas Sapiega70px16821684vieta buvo laisva16841696Petras Mykolas Pacas70px16961698vieta buvo laisva16981709Grigalius Antanas Oginskis70px17101729Kazimieras Garbauskis70px17291742vieta buvo laisva17421754Juozapas Tiškevičius70px17541765vieta buvo laisva17651781Jonas Mikalojus Chodkevičius70px17811783vieta buvo laisva17831795Antanas Anupras Gelgaudas70px

 Literatūra 
 Wolff J., Senatorowie i dygnitarze Wielkiego Księstwa Litewskego 1386–1795, Kraków, 1885, p. 91-95.

 Kiti straipsniai 

 Žemaitijos kaštelionas
 Abiejų Tautų Respublikos Senato pareigūnai
 Centrinės valdžios pareigūnai
 Abiejų Tautų Respublikos žemietijų pareigūnai
 Abiejų Tautų Respublikos dvaro pareigūnai

Seniunas Zemaitijos
!